বাংলাদেশ বনাম শ্রীলঙ্কার ম্যাচ দিয়ে ১৫ সেপ্টেম্বর শুরু হচ্ছে এশিয়া কাপ। দু’দলই দুবাই পৌঁছে শুরু করে দিয়েছে অনুশীলন। মঙ্গলবার বাংলাদেশের শাকিব আল হাসান বলছিলেন, ‘‘ওয়েস্ট ইন্ডিজের বিরুদ্ধে একটা ভাল সিরিজ খেলে আমরা এখানে এসেছি। সেই সিরিজের আত্মবিশ্বাস এশিয়া কাপে কাজে লাগবে।’’ তবে পাশাপাশি বাংলাদেশের এই অলরাউন্ডার সতর্ক তাদের দুই প্রতিদ্বন্দ্বী দল নিয়েও। শাকিব বলেছেন, ‘‘সীমিত ওভারের ক্রিকেটে শ্রীলঙ্কা, আফগানিস্তানও কিন্তু ভাল ছন্দে আছে। পরের রাউন্ডে যেতে গেলে আমাদের সেরা খেলাটাই খেলতে হবে।’’